stanford-oval/wikipedia huggingface dataset:
Branka Katić
Filmografia > Televisiosarjat

| Vuosi | Televisiosarjan nimi Suomessa | Alkuperäinen nimi | Rooli | Muuta |
| --- | --- | --- | --- | --- |
| 1987 | Bolji zivot | Bolji zivot |  | 9 jaksoa |
| 1993–1994 | Policajac sa Petlovog Brda | Policajac sa Petlovog Brda | Jasna | 12 jaksoa |
| 1995 | Otvorena vrata | Otvorena vrata | Sandra tj. Cora | 2 jaksoa |
| 2000 | Siveyspoliisi | The Vice | Sophia | 2 jaksoa |
| 2001 | Anne Frankin elämä | Anne Frank: The Whole Story | Charlotte Kaletta |  |
| 2001 | Armadillo | Armadillo | Irina |  |
| 2002–2004 | Näkemiin vaan, muru! | Auf Wiedersehen, Pet | Tatiana Taylor | 7 jaksoa |
| 2003 | Tehdas | Clocking Off | Maya Lazarevic | 1 jakso |
| 2004 | Red Cap | Red Cap | Samira Hadjic | 1 jakso |
| 2004 | The Last Detective | The Last Detective | Natalie Berisha | 1 jakso |
| 2004 | Kelmien kerho | Hustle | Olenka | 1 jakso |
| 2007 | Entourage | Entourage | Nika Maxx | 1 jakso |
| 2007 | Mile vs. tranzicija | Mile vs. tranzicija | Maca | 6 jaksoa |
| 2007– | Big Love | Big Love | Ana Mesovich |  |
| 2008 | Trial & Retribution | Trial & Retribution | Maryna Petrenko | 1 jakso |
| 2008 | Murhan jäljet | Waking the Dead | Jasni Vaspovic | 2 jaksoa |
| 2009 | Bored to Death | Bored to Death | Lonely White Dove | 1 jakso |
Aiheesta muualla

Branka Katić Internet Movie Databasessa. (englanniksi)
Branka Katić Elonetissä.
Branka Katić Filmbug-sivustolla
Branka Katić TV.com-sivustolla (Arkistoitu – Internet Archive)
Butler Lampson

Lamspon vuonna 2018.
Butler Lampson (s. 1943 Washington D.C.) on yhdysvaltalainen tietojenkäsittelytieteilijä. Hän voitti vuonna 1992 Turing-palkinnon, joka on tietojenkäsittelytieteen korkein kunnianosoitus.
Lamspon valmistui fysiikan kandidaatiksi Harvardin yliopistosta 1964 ja Kalifornian yliopisto Berkeleystä sähkötekniikan ja tietojenkäsittelytieteen tohtoriksi 1967. Hän toimi myöhemmin Berkeley Computer Corporationin järjestelmäkehitysjohtajama 1969–1971. Lampson valittiin National Academy of Engineering -tiedeyhteisöön vuonna 1984, American Academy of Arts and Sciences -tiedeyhteisöön vuonna 1993, Association for Computing Machinery -tiedeyhteisöön vuonna 1994 ja Yhdysvaltain kansalliseen tiedeakatemiaan vunna 2005. Turing-palkinnon lisäksi hän on saanut muun muuassa Computer Pioneer Award- ja ACM Software System Award -palkinnot.
Aiheesta muualla

Kuvia tai muita tiedostoja aiheesta Butler Lampson Wikimedia Commonsissa
Caldecottin metroasema

Caldecott on Singaporen Mass Rapid Transit -metrojärjestelmän asema Toa Payohissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat. Vaihtoyhteys uudelle Thomson–East Coast Linelle avautui vuonna 2021.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:34 |  | 6:02 |  | 23:30 |  |  |
| CC7 Mountbatten | – |  | – |  | 0:07 |  |  |
| CC12 Bartley | – |  | – |  | 0:30 |  |  |
| CC29 HarbourFront | 5:28 |  | 5:52 |  | 23:23 |  |  |
| CC26 Pasir Panjang | – |  | – |  | 23:53 |  |  |
| CC23 one-north | – |  | – |  | 0:09 |  |  |
Aiheesta muualla

Kuvia tai muita tiedostoja aiheesta Caldecottin metroasema Wikimedia Commonsissa
Caldecottin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Botanic Gardens (tuleva: Bukit Brown) | Circle Line | Seuraava asema: Marymount |
| 0 | 1 | 2 |
| --- | --- | --- |
| Edeltävä asema: Upper Thomson | Thomson-East CoastLine | Seuraava asema: Mount Pleasant |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Caldecott MRT Station
Käännös suomeksi
Carmarthenin musta kirja

Valokuva kirjasta
Carmarthenin musta kirja on vanhin tunnettu pelkästään kymrin kielellä kirjoitettu käsikirjoitus. Kymri on kelttiläinen kieli, jota puhutaan Walesissa. Kirja on kirjoitettu 1200-luvulla. Siihen on talletettu muistoja vuosisadoilta, jotka jo tuolloin olivat historiaa. Kirjassa on muun muassa yksi varhainen versio kelttien kuninkaasta Arthurista ja hänen hovivelhostaan Merlinistä. Lisäksi siinä on taru Cantre'r Gwaelodin valtakunnasta. Musta-sana kirjan nimessä johtuu sen mustasta selkämyksestä.
Carmarthen Town AFC

Carmarthen Town Association Football Club on jalkapalloseura Carmarthenin kaupungista. Seura pelaa kaudella 2021–2022 Walesin toiseksi korkeimmalla sarjatasolla Cymru Southssa.
Carmarthen Town on perustettu vuonna 1948, ja nykyinen stadion Richmond Park valmistui neljä vuotta myöhemmin. Vuonna 1953 seura siirtyi pelaamaan Walesin virallisiin sarjoihin 2. divisioonaan. 1970– ja 1980–luvulla seura pelasi alemmilla sarjatasoilla, mutta kaudella 1995–1996 Carmarthen voitti Welsh Football League Division Onen. Tämä takasi paikan Walesin Valioliigaan. Kauden 2000–2001 päätteeksi Carmarthen sijoittui Valioliigan kolmanneksi, joka takasi paikan UEFA Intertoto Cupin karsintoihin. Kauden 2004–2005 päätteeksi seura sijoittui liigassa neljänneksi, mikä takasi paikan seuraavan kauden UEFA Cupiin. Vuonna 2007 Carmarthen voitti historiansa ensimmäisen Walesin Cupin.
Born to Break Your Heart

| ”Born to Break Your Heart” Reckless Love |
| --- | --- | --- |

Singlen tiedot
 Albumilta: Animal Attraction
 Julkaistu: 10. lokakuuta 2012
 Tuottaja(t): Ilkka Wirtanen
 Tyylilaji: rock, glam rock
 Kesto: 04.01
 Levy-yhtiö: Universal Music
Reckless Loven muut singlet
| ”On the Radio” 2012 | ”Born to Break Your Heart” 2012 | ”Night on Fire” 2013 |
Born to Break Your Heart on suomalaisen Reckless Love -yhtyeen kappale, joka julkaistiin alun perin Animal Attraction -albumilla vuonna 2011. Singlenä kappale julkaistiin kuitenkin vasta seuraavana vuonna Born to Break Your Heart -minialbumin myötä, jolle Tim Palmer miksasi kappaleesta uuden version.
Single ehti olla YleX:n Himotuimmat-äänestyksessä kymmenen viikkoa eikä noussut kertaakaan listan 20 parhaan joukkoon. Yhtyeen laulaja Olli Herman ei edes tiennyt kappaleen olevan äänestyksessä, ja kun hän jakoi äänestyssivun Facebookissa, kappale nousi välittömästi listan kärkeen. Tämän jälkeen single oli listan kärjessä neljä viikkoa.
Kappaleen musiikkivideo on kooste yhtyeen keikoista ja ”behind the scenes” -toiminnasta.
Esittäjät

Olli Herman – laulu
Pepe – sähkökitara
Jalle Verne – bassokitara
Hessu Maxx – rummut
Cap Arcona

| Cap Arcona |
| --- | --- |
 Cap Arcona vuonna 1927
Tyyppi:  linjalaiva
Lippuvaltio:   Saksa
Kotipaikka:  Hampuri
Operaattori:  Hamburg Süd Kriegsmarine
Rakennustelakka:  Blohm + Voss
Kölinlasku:  21. heinäkuuta 1926
Vesillelasku:  14. toukokuuta 1927
Neitsytmatka:  19. marraskuuta 1927
Status:  Upotettu ilmahyökkäyksessä 3. toukokuuta 1945
Tekniset tiedot
Kansien määrä:  5
Pituus:  206,9 m
Leveys:  25,78 m
Uppouma:  27 561 t
Nopeus:  20 kn
Lähteet:   
Cap Arcona oli saksalainen linjalaiva, joka liikennöi 1920- ja 1930-luvuilla Hampurista Buenos Airesiin. Toisen maailmansodan lopulla alus upposi 3. toukokuuta 1945 Lyypekinlahdella ilmahyökkäyksessä. Laivan upotessa sai surmansa arviolta 4 500 henkeä.
Cap Arconan uppoaminen on eräs historian pahimmista laivaturmista. Se vaati esimerkiksi noin kolme kertaa enemmän kuolonuhreja kuin Titanicin uppoaminen.
Historia

27 561 tonnia painava Cap Arcona laskettiin vesille vuonna 1927. Se oli aikanaan suurin Etelä-Amerikkaan liikennöinyt saksalaisalus. Vuonna 1940 se otettiin Kriegsmarinen käyttöön Itämerelle. Laiva esitti RMS Titanicia vuonna 1943 kuvatussa propagandaelokuvassa Titanic. Vuoden 1945 alussa Cap Arcona osallistui operaatio Hannibaliin eli sotilaiden ja siviilien evakuoimiseen etenevien venäläisjoukkojen tieltä läntiseen Saksaan. Operaation aikana Cap Arconalla kuljetettiin lähes 26 000 henkilöä.
Uppoaminen

Ennen uppoamistaan Cap Arconaan oli lastattu Neuengammen ja eräiden muiden keskitysleirien vankeja. Lyypekinlahdella se joutui Britannian ilmavoimien Hawker Typhoon-koneiden hyökkäyksen kohteeksi. Hyökkäyksen seurauksena laiva syttyi palamaan ja upposi vieden mukanaan noin 4 500 henkeä. Vain muutamat laivassa olleista keskitysleirivangeista selvisivät onnettomuudesta.
Aiheesta muualla

Kuvia tai muita tiedostoja aiheesta Cap Arcona Wikimedia Commonsissa
Palava Cap Arcona
Canterburyn ja Yorkin kiista

Canterburyn tuomiokirkko
Yorkin tuomiokirkko
Canterburyn ja Yorkin kiista oli pitkään jatkunut konflikti keskiaikaisessa Englannissa Canterburyn ja Yorkin arkkihiippakuntien välillä. Se alkoi pian Englannin normannivalloituksen jälkeen ja kesti useita vuosia. Canterburyn arkkipiispasta oli tullut Englannin johtava kirkonmies. Yorkin arkkipiispa taas säännöllisesti väitti olevansa samanarvoinen kuin Canterburyn arkkipiispa, joka ei tätä hyväksynyt ja halusi hallinnollisen ylivallan Yorkiin nähden. Vuonna 1127 kiista ratkaistiin lähinnä Yorkin hyväksi, sillä heidän ei tarvinnut alistua Canterburyn vallan alle. Tämänkin jälkeen oli kuitenkin vielä asemaan ja arvovaltaan liittyviä erimielisyyksiä.[lähde? ]
Käännös suomeksi
Carl Reinhold Krogerus

Carl Reinhold Krogerus (15. heinäkuuta 1852 Loviisa – 15. maaliskuuta 1926 Helsinki) oli Venäjän keisarillisessa armeijassa palvellut suomalainen kenraalimajuri.
Krogeruksen vanhemmat olivat majuri Johan Gustaf Krogerus ja Maria Kristina Cremer ja puoliso vuodesta 1878 Antonina Catharina von Schulcz. Krogerus tuli oppilaaksi Haminan kadettikouluun 1863, mutta erosi koulusta seuraavana vuonna ja tuli aliupseerina palvelukseen 89. Belomorskin jalkaväkirykmenttiin. Vuonna 1871 hän tuli oppilaaksi Helsingin junkkarikouluun, josta 1873 valmistuttuaan hän yleni vänrikiksi ja hän palasi palvelukseen entiseen rykmenttiinsä. Vuonna 1875 Krogerus siirrettiin aliluutnantiksi ylennettynä Henkivartioväen 3. Suomen tarkk’ampujapataljoonaan. Seuraavana vuonna hänet ylennettiin luutnantiksi ja komennettiin Henkivartioväen 17. tarkk’ampujapataljoonaan Pietariin.
Komennuksen jälkeen Krogerus toimi pataljoonansa aseosaston päällikkönä 1877–1878, ylennettiin alikapteeniksi 1878 ja siirrettiin opetusupseeriksi Vilnan jalkaväen junkkarikouluun. Siellä hän yleni kapteeniksi 1881. Krogerus erosi sotapalveluksesta vuoden 1883 alussa, mutta jo kesäkuussa hänet nimitettiin 10. Laihian suomalaisen reservikomppanian päälliköksi aina tammikuuhun 1889 asti, jolloin hänet siirrettiin Kruunupyyn suomalaisen reservikomppanian päälliköksi. Tästä tehtävästä hän sai eron everstiluutnanttina 1899, minkä jälkeen hän toimi vuoteen 1903 Oulun läänin 2. kutsuntapiirin sotakomissaarina ja sitten vuoteen 1905 Mikkelin läänin sotakomissaarina. Everstiksi hänet ylennettiin 1903. Ensimmäisen maailmansodan puhjettua Krogerus kutsuttiin uudelleen aktiivipalvelukseen vuonna 1914. Hän toimi Suomessa olevien joukkojen esikunnassa vuoteen 1917, jolloin sai eron palveluksesta kenraalimajuriksi ylennettynä.
Britanniankiinalaiset

| Britanniankiinalaiset |
| --- | --- |
Britanniankiinalaiset ovat kiinalaisia ihmisiä, jotka ovat joko syntyneet Yhdistyneessä kuningaskunnassa tai muuttaneet sinne. Britanniankiinalaiset ovat Euroopan vanhin kiinalaisten siirtolaisyhteisö. Ensimmäiset kiinalaiset saapuivat Isoon-Britanniaan 1800-luvulla.
Britanniankiinalaisia on yhteensä 247 403. Uskonnoltaan he ovat pääosin buddhalaisia ja kristittyjä. Äidinkielenään he puhuvat mandariinikiinaa, hakka-kiinaa, kantoninkiinaa ja englantia. Suurin osa heistä on asettunut suurin kaupunkeihin kuten Lontooseen, Manchesteriin, Liverpooliin ja Glasgow'hun.
Brian Strait

| Brian Strait |
| --- | --- |

Henkilötiedot
Syntynyt: 4. tammikuuta 1988 (ikä 36) Waltham, Massachusetts, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  93 kg
Seura
Seura:  New York Islanders
Sarja:  NHL
Pelinumero:  37
Pelaajaura
Pääsarjaura:  2009–
Aik. seurat:  Wilkes-Barre/Scranton (AHL) Pittsburgh Penguins (NHL)
NHL-varaus:  65. varaus, 2006 Pittsburgh Penguins
Brian Strait (s. 4. tammikuuta 1988 Waltham, Massachusetts, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura New York Islandersia. Pittsburgh Penguins varasi Straitin 65. pelaajana NHL:n varaustilaisuudessa 2006.
Ura

Strait pelasi uransa alussa kaksi kautta U.S. National Development Teamissa. Kaudeksi 2006–2007 hän siirtyi NCAA:n Bostonin yliopistoon, jota edusti kolme kautta. Kaudeksi 2009–2010 Strait siirtyi NHL-seura Pittsburgh Penguinsiin, jonka AHL-farmijoukkueessa Wilkes-Barre/Scranton Penguinsissa pelasi koko kauden. Kaudella 2010–2011 hän debytoi NHL:ssä 21. helmikuuta 2011 Washington Capitalsia vastaan ja kaudella 2011–2012 hän pääsi pelaamaan ensimmäiset pudotuspeliottelunsa. Kautta 2012–2013 viivästyttäneen työsulun päätyttyä tammikuussa 2013 Strait siirtyi New York Islandersiin pelattuaan alkukauden AHL:ssä.
Blaine

Blaine voi tarkoittaa seuraavia:
Paikkoja

Blaine, kaupunki Minnesotassa, Yhdysvalloissa
Blaine, kaupunki Tennesseessä, Yhdysvalloissa
Henkilöitä > Blaine sukunimenä

David Blaine (s. 1973), yhdysvaltalalinen illusionisti ja stuntman
James Gillespie Blaine (1830–1893), yhdysvaltalainen poliitikko, senaattori ja ulkoministeri
Henkilöitä > Blaine etunimenä

Blaine Gabbert (s. 1989), yhdysvaltalainen amerikkalaisen jalkapallon pelaaja
Blaine Lindgren (1939–2019), yhdysvaltalainen pika-aitajuoksija
Blaine Sexton (1892–1966), brittiläinen jääkiekkoilija
Blaine Stoughton (s. 1953), kanadalainen jääkiekkoilija ja valmentaja
Henkilöitä > Kuvitteellisia henkilöitä

Blaine, salijohtaja Pokémon-sarjassa
Blaine Anderson, musikaali-draamasarjassa Glee
Blaine Yksiraiteinen, äänivallin rikkova juna Stephen Kingin fantasiasarjassa Musta torni.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blaine”, voi hakea sivunnimihaulla, laajalla sivunnimihaulla tai tekstihaulla.
Britannian somalit

| Britannian somalit |
| --- | --- |
 Abdi Yusuf Hassan • Poly Styrene • Ahmed Mahamoud Silanyo   Rageh Omaar • Aar Maanta • Nadifa Mohamed   Hanan Ibrahim • Mo Farah • Mark Hendrick
Väkiluku:  95 000–250 000
Asuinalueet:  Lontoo, Liverpool, Cardiff, Bristol, Manchester, Sheffield, Leicester
Kielet:  somali
Uskonnot:  sunnalaisuus
Britannian somalit ovat somalialaisia Somalian kansalaisia tai heidän jälkeläisiään. Vuonna 2006 Britanniassa asui arviolta 82 300 Somaliassa syntynyttä, joten Britanniassa on lukumäärältään suurin somalivähemmistö. He ovat Ison-Britannian 22 suurin ulkomaalaisryhmä. Etnisiä somaleita ja heidän jälkeläisiään on yhteensä arviolta 95 000–250 000. Isossa-Britanniassa asuvista Somalian kansalaisista 38 % oli miehiä ja 62 % naisia. Suurin osa heistä (45 %) oli 16–25-vuotiaita. Tyypillisellä somaliperheellä on noin 3,8 lasta. Cardiffissa on väkilukuun suhteutettuna suurin somaliyhteisö, mutta merkittäviä määriä on myös Lontoossa, Bristolissa ja Liverpoolissa.
Britanniassa on ollut somaleita yli vuosisadan ajan, mutta suurin osa somalialaisista on saapunut 1990-luvulta eteenpäin. Toisin kuin monet muut Britannian maahanmuuttajayhteisöt, somaliyhteisö on hajanainen. Työikäisten somalien työllisyysaste vuonna 2006 oli 19 % ja 10 % etsi töitä. Somalit ovat Ison-Britannian heikoiten työllistynyt maahanmuuttajaryhmä.
Bush (suku)

| Bushit |
| --- | --- |
 Bushien sukukuva Valkoisessa talossa tammikuussa 2005.
Kotipaikka:  Texas
Alkukoti:  New York, Uusi-Englanti, Keskilänsi
Perustaja:  Obadiah Bush Harriet Bush
Bush-suku (engl. Bush family) on Obadiah Bushin perustama suku, joka on vaikuttanut Yhdysvaltojen politiikan, median, urheilun, viihteen ja liike-elämän aloilla. Sukuun on kuulunut muun muassa presidentit George H. W. Bush ja George W. Bush. Muita suvun jäseniä ovat muun muassa poliitikot Prescott Bush ja Jeb Bush sekä juontajat Billy Bush ja Jenna Bush Hager. Hoover-instituutin tutkija Peter Schweizer on kutsunut perhettä Yhdysvaltain onnistuneimmaksi poliittiseksi dynastiaksi.
Aiheesta muualla

Kuvia tai muita tiedostoja aiheesta Bush (suku) Wikimedia Commonsissa
Black Blood

| Black Blood Christ Agony |
| --- | --- | --- |

EP-levyn tiedot
 Äänitetty : 2015 @ Studio666, Morąg, Puola
 Julkaistu: 1. marraskuuta 2015
 Formaatti: CD, MC, 12" vinyyli
 Tyylilaji: black metal
 Kesto: 19.27
 Levy-yhtiö: Witching Hour Productions
Christ Agonyn muut julkaisut
| Nocturn 2011 | Black Blood 2015 | Legacy 2016 |
Black Blood on puolalaisen black metal -yhtye Christ Agonyn EP-levy. Se julkaistiin 1. marraskuuta 2015 levymerkillä Witching Hour Productions.
Kappaleet

Black Blood ov Universe – 6.55
Coronation – 5.57
Kingdom ov Abyss – 6.35
Kokoonpano

Cezar – laulu, kitara, bassokitara
Darek – rummut
Kokoonpano > Tuotanto

Michał Grabowski – miksaaja, masteroija
Piotr "Kaos" Jeziorski – grafiikka
Irena Ivanowa – valokuvat
Robert Grablewski – valokuvat
Przemysław Cholewinski – valokuvat
Arvostelut

Kvlt.pl: 7/10
Metal Temple:
The Metal Observer: 7.5/10
Aiheesta muualla

Black Blood Discogsissa. (englanniksi)
Albumi Black Blood Encyclopaedia Metallum -sivustolla (englanniksi)
Castrenin siirtolapuutarha

Castrenin siirtolapuutarha syksyllä 1961.
Castrenin perhepuutarhayhdistys oli Oulun ensimmäinen siirtolapuutarha. Se sijaitsi Raksilan ja Karjasillan välissä kaupunginojan molemmin puolin.
Siirtolapuutarha perustettiin Oulun pormestarin Arthur Castrénin lahjoittamalle alueelle vuonna 1918. Castrénin puutarha oli poikkeus Suomen siirtolapuutarhojen joukossa, koska yhdistys omisti viljelypalstojensa maa-alueen, eikä sitä ollut vuokrattu kaupungilta. Alueen pinta-ala oli noin 6 hehtaaria ja palstoja mökkeineen alueelle sijoittui noin 90.
Pian puutarhan perustamisen jälkeen Arthur Castrén muutti Helsinkiin, ja kun puutarhahankkeen alulle panija oli poissa, puutarha lähti kehittymään poispäin siirtolapuutarha-aatteesta. Castrén itse jatkoi toimintaa siirtolapuutarhojen puolesta osallistumalla Helsingissä Kumpulan siirtolapuutarhan perustamiseen. Castrenin perhepuutarha kuitenkin muuttui eräänlaiseksi pienistä puutaloista rakennetuksi puutarhakaupunginosaksi, kun viljelijät alkoivat asua mökeissään ympäri vuoden. Talviasuminenhan oli vastoin siirtolapuutarhojen sääntöjä ja periaatteita. Muutoksen syynä oli paitsi Castrénin muutto niin myös alueen sijainti lähellä kaupunkia ja nopeasti kasvavan kaupungin asuntopula.
Castrenin perhepuutarhayhdistyksen palstat ja mökit saivat väistyä 1970-luvulle tultaessa Kainuuntien uuden linjauksen tieltä. Perhepuutarhayhdistys hankki uutta siirtolapuutarhaa varten alueen Juurusojan kaupunginosasta vuonna 1980. Uudella Artturilan perhepuutarha-alueella on 60 palstaa ja noin 30 mökkiä.
Eksergoninen

Eksergoninen reaktio liittyy mikrobiologiaan ja esimerkiksi vedyn tuottamiseen mikrobimetaboliassa. Toisin sanoen mikrobit käyttävät aineita ravinnokseen ja saavat energiaa. Monet kemolitotrofit käyttävät energialähteenään, tämä tarkoittaa kemiallista epäorgaanista pelkistintä.
Kemiassa ja polttotekniikassa vastaava termi on eksoterminen, lämpöä vapauttava.
Castorocauda

| Castorocauda |
| --- | --- |

 Keskijurakausi 164 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Alalahko::  Kynodontit Cynodontia
Kladi::  Mammaliaformes
Lahko::  †Dokodontit Docodonta
Heimo::  †Docodontidae
Suku::  †Castorocauda  Ji et al., 2006
laji::  lutrasimilis
Kaksiosainen nimi
 † Castorocauda lutrasimilis  Ji et al., 2006 
Katso myös
   Castorocauda Wikispeciesissä   Castorocauda Commonsissa 
Infobox OKNimi-testi OK: 
Castorocauda lutrasimilis on sukupuuttoon kuollut, osittain vedessä elänyt esinisäkäs keskijurakaudelta. Sillä oli uimiseen ja kaivamiseen tarvittavia luurangon sopeutumia ja joitakin hampaiden piirteitä vedessä ruokailemiseen. Se on alkukantaisin nisäkkäiden sukulainen, jolla tiedetään olleen turkki. Sillä oli leveä, litistynyt ja osittain suomuinen häntä kuten nykyisillä majavilla.
Castorocauda muistutti nokkaeläintä ja muita kenotsooisia istukkanisäkkäitä. Se osoittaa, että mammaliaformit olivat kehittäneet erilaisia ruokailu- ja liikkumissopeutumia, joiden perusteella ne erosivat suurimmasta osasta mesotsooisen maailmankauden pieniä maalla eläneitä hyönteisten syöjiä.
Carl Reinhold Sundell

Carl Reinhold Sundell
Carl Reinhold Sundell (21. tammikuuta 1857 Norrköping – 26. huhtikuuta 1947 Norrköping) oli ruotsalainen luterilainen pappi, kansakouluntarkastaja ja virsirunoilija.
Elämä

Sundell kävi koulua Norrköpingissä, aloitti teologian opinnot 1876 Uppsalassa, ja suoritti teologian kandidaatin tutkinnon 1887. Hän toimi lukion opettajana Norrköpingissä 1887–1889 sekä seurakuntapappina vuosina 1889–1893. Vuosina 1893–1914 hän toimi koulutarkastajana samalla kun hän oli vuosina 1908–1941 kirkkoherrana Östra Enebyn seurakunnassa Norrköpingissä, josta hän jäi eläkkeelle 84-vuotiaana.
Koulutarkastajana hän toimi useiden kansakoulutyötä kehittävien johtokuntien ja työryhmisen jäsenenä. Hän oli myös kirkolliskokouksen edustajana vuosina 1925 ja 1926. Sundell kirjoitti myös muutamia virsiä, joissa hän pyrki ottamaan huomioon alkaneen teollistumisen ja erilaiset ammattiryhmät, kuten kalastajat ja merimiehet. Ruotsin kirkon virsikirjassa on yksi hänen virtensä, joka keskittyy kuvaamaan maaseutua ja maanviljelijöiden työtä. Virsi ”Du gav mig, o Herre, en teg av din jord” on vuodelta 1934 ja se on julkaistu otsikolla ”För jordbrukare” (”Maanviljelijöille”). Se on vuoden 1986 virsikirjassa virsi 596. Suomenkielisessä virsikirjassa sen teksti ”Soit haltuuni, Herrani, viljelysmaan” on Anna-Maija Raittilan käännös vuodela 1999.
Castrenin kenttä

| Castrenin kenttä |
| --- | --- |

Rakennuksen tiedot
Sijainti:  Paulaharjuntie 43, 90530 Oulu
Koordinaatit:  65°01′49″N, 25°29′42″E
Remontoitu:  2006
Omistaja:  Oulun kaupunki
Kenttä:  Tekonurmi
Kentän mitat
 110 × 78 m 
Lisää rakennusartikkeleitaArkkitehtuurin teemasivulla
Castrenin kenttä on Oulussa Välivainiolla sijaitseva jalkapallostadion. Castrenin kentällä on vuonna 2006 asennettu tekonurmikenttä jalkapallolle ja amerikkalaiselle jalkapallolle, ja talvisin kentällä on yksi Oulun kaupungin ylläpitämistä luistelukentistä.
Castrenin kentän pääkatsomossa on 700 istumapaikkaa. Pääkatsomon lisäksi kentällä on siirrettäviä katsomoita. Kentän yleisöennätys on lokakuussa 2006 pelatusta jalkapallon Ykkösen ottelusta AC Oulu–Atlantis, jolloin kentän reunalla ottelua seurasi 4 717 katsojaa.
Castrenin kenttä toimi AC Oulun kotikenttänä Ykkösessä ja Veikkausliigassa kaudet 2003–2010. Nykyisin kentän pääkäyttäjiä ovat alempien sarjojen jalkapallojoukkueet, jalkapallojuniorit, sekä amerikkalaisen jalkapallon Northern Lights.
Carmaux

| Carmaux |
| --- | --- |

 vaakuna
 Carmaux
 Koordinaatit: 44°03′00″N, 2°09′32″E 
Valtio:  Ranska
Alue:  Occitanie
Departementti:  Tarn
Arrondissementti:  Albi
Pinta-ala:  
 – Kokonaispinta-ala:  14,2 km²
Väkiluku (2016):  9 356 
 – Väestötiheys:  660 as./km²
Kunnan numero:  81060
 
 Kunnan kotisivut 
Infobox OKVirheellinen NIMI-arvo: 
Carmaux on kunta Ranskan eteläosassa Tarnin departementissa Occitanien alueella.
Jean Jaurès
Carmaux on kaivos- ja teollisuuskaupunki. Siellä on louhittu hiiltä 1800-luvulta saakka. Carmaux’n kaivoslakoissa vuonna 1893 kansanedustaja Jean Jaurès puolusti kaivostyöläisiä. Hänestä tuli modernin sosialismin edelläkävijä ja tunnettu vasemmistopoliitikko. Kaupungissa on myös pitkät perinteet lasiteollisuudella, josta kertoo lasimuseo Musée-Centre d'art du verre.
Aiheesta muualla

Kuvia tai muita tiedostoja aiheesta Carmaux Wikimedia Commonsissa
Canterburyn koulukunta

Canterburyn koulukunta (engl. Canterbury scene eli Canterbury sound) viittaa erityisesti Canterburyn kaupungissa ja sen ympäristössä Englannissa vaikuttaneisiin progressiivisen rockin yhtyeisiin.
Monia koulukunnan yhtyeitä leimaa voimakas jazz-vaikutteisuus.
Merkittäviä artisteja

Camel
Caravan
Comus
Egg
Gong
Soft Machine